Bărbatul infectat cu tulpina din Marea Britanie, reinternat în spital. Care este motivul.
Bărbatul de 39 de ani s-a reinternat la SJU Suceava pe 24 ianuarie, din cauza unei pancreatite acute. Alexandru Calancea, managerul spitalului îţi spune că din punctul de vedere al infecţiei cu COVID este stabil. Probele pentru secvenţiere i-au fost prelevate la scurt timp după prima internare.
Bărbatul de 39 de ani din Suceava, confirmat cu infecţia cu tulpina din Marea Britanie s-a internat pe 24 ianuarie din nou la spital din cauza unei pancreatite acute. Alexandru Calancea, managerul unităţii medicale îţi spune că acesta s-a internat iniţial pe 11 ianuarie pentru o formă medie a infecţiei cu Sars-CoV-2 şi s-a externat la cerere pe 22.“Este stabil din punct de vedere al patologiei COVID 19. Dumnealui a fost externat la cerere pe data de 22, este stabil din punctul ăsta de vedere, dar din păcate s-a reinternat, s-a adresat Spitalului Judeţean Suceava în seara zilei de 24 cu dureri abdominale, fiind diagosticat cu pancreatită acută. Medicul infecţionist colaborează în fiecare zi cu medicul chirurg pentru a manageria foarte bine acest caz", a declarat Alexandru Calancea, managerul SJU Suceava.Calancea a explicat că nu ştie dacă bărbatul avea sau nu probleme cu pancreasul înainte de infecţia cu Covid.“Probele pentru secvenţiere au fost prevate în prima sau a doua zi după internarea de pe 11 ianuarie", a explicat Alexandru Calancea.